Planeerimise, kavandamise ja ehitusala korralduse võimutäiuse ja vastutuse on riik seadustega- eelkõige planeerimis- ja ehitusseadusega- delegeerinud kohalikele omavalitsustele. Kohalikul omavalitsusel on võimalus  kehtestada ja rakendada kohalikke reeglistikke (ehitusmäärusi jm), pikaajalisi programme ja strateegiaid planeerimises ja arhitektuurses kavandamises, koordineerida planeerimistegevust planeerimisteenust ostes või ise koostada planeeringuid. Planeerimis- ja ehitusseaduse jõustumise järel on üldplaneeringud kehtestatud või koostamisel 30 linnas ja 110 vallas, valminud on 14 maakonnaplaneeringut.